Cumnatul lui Adrian Năstase a furat 17 milioane de 
curo de la români şi a creat o pagubă de 150 de 
milioane de euro prin City Insurance 

Tribunalul București a decis pe 10 martie 2023 ca Vivendi, firma lui Dan 
Odobescu, cumnatul lui Adrian Năstase și acționar principal al firmei de 
asigurări City, să restituie către City 17 milioane de euro. Odobescu, cel 
care deținea atât City, cât și Vivendi, își dăduse sieși cele 17 milioane drept 
„dobândă”, pentru un împrumut fictiv de 50 de milioane de euro, bani care 
n-au intrat însă niciodată la compania de asigurări City. Judecătorii au 
anulat contractul fictiv. 


ASF nu a verificat banii, în condiţiile în care suma de 50 de milioane de euro 
provenea de la compania portugheză Planar Lda, iar aceasta avea ca obiect 
de activitate închirierea de televizoare. 


Pentru prima oară, o instanţă dă un verdict, chiar și nedefinitiv, care 


dezvăluie o parte a ceea ce s-a întâmplat în cel mai mare dezastru din 
istoria asigurărilor din România. Care este dimensiunea falimentului? În 
momentul ridicării autorizaţiei firmei City, statul a făcut un provizion de 2 
miliarde de lei, din care aproape 700 de milioane de lei au fost deja plătiți 
în locul lui City, prin intermediul Fondul de Garantare al Asiguraților, pentru 
despăgubirea asiguraţilor. 2 miliarde de lei (echivalentul a 400 de milioane 
de euro) după prăbușirea celei mai mari firme de asigurări, City, reprezintă, 
la dimensiunile economiei României, o sumă mult mai mare decât 
înseamnă pentru SUA falimentul Silicon Valley Bank, a 16-a bancă din 
America. 


Nicu Marcu (ASF) - omul care a girat jafuri de sute de milioane de euro 


Firma portugheză Planar Lda avea sediul într-o boxă la parterul unui bloc, 
iar profitul în anul în care figura că a dat cu împrumut 50 de milioane de 


euro era de 80.000 de euro. 


E neclar, în acest moment, dacă se pot recupera banii. Până la data de 8 
martie anul curent, statul a plătit 150 de milioane de euro din cauza 
falimentului City, prin Fondul de Garantare a Asiguraţilor. Momentan, 
DIICOT și DNA umblă cu cioara vopsită. DIICOT are două dosare prin care 
anchetează faptele, nu persoanele care au furat banii românilor. 

